pythainlp/thai-wiki-dataset-v3 huggingface dataset:
มรณสักขีแห่งเมืองลาว

มรณสักขีแห่งเมืองลาว (ມໍຣະນະສັກຂີແຫ່ງເມືອງລາວ) เป็นคริสต์ศาสนิกชนนิกายโรมันคาทอลิก 11 คน ประกอบด้วยบาทหลวง ภราดา และฆราวาส ที่ถูกเจ้าหน้าที่ปะเทดลาวสังหารในช่วง ค.ศ. 1954–1970
กระบวนการประกาศเป็นนักบุญของบาทหลวงมาริโอ บอร์ซากา กับครูปอล ท่อ ซ่ง (Paul Thoj Xyooj) เริ่มเมื่อวันที่ 22 ธันวาคม ค.ศ. 2006 อีกส่วนหนึ่งเป็นกระบวนการประกาศเป็นนักบุญของบาทหลวงยอแซฟ เถ่า เตียน (Joseph Thąo Tiěn) กับเพื่อนมรณสักขีรวม 15 คน เริ่มเมื่อวันที่ 18 มกราคม ค.ศ. 2008 ถึงปี ค.ศ. 2016 สมเด็จพระสันตะปาปาฟรานซิสจึงทรงรับรองการประกาศเป็นบุญราศีแก่มรณสักขีทั้ง 17 คน และมีพิธีประกาศในวันที่ 11 ธันวาคม ค.ศ. 2016 ณ อาสนวิหารพระหฤทัย นครเวียงจันทน์ โดยมีพระคาร์ดินัลออร์ลันโด เกเบโด เป็นผู้แทนพระองค์
== รายนาม ==
มรณสักขีทั้ง 17 คนมีรายนามดังนี้
Mario Borzaga (27 สิงหาคม ค.ศ. 1932 - 25 เมษายน ค.ศ. 1960) – บาทหลวงคณะธรรมทูตแห่งมารีนิรมล
ท่อ ซ่ง ป้า หลู่ (Thoj Xyooj Paj Lug; ค.ศ. 1941 - 25 เมษายน ค.ศ. 1960) – ฆราวาสและครูคำสอน
Jean-Baptiste Malo (2 มิถุนายน ค.ศ. 1889 – 28 มีนาคม ค.ศ. 1954) – บาทหลวงคณะมิสซังต่างประเทศแห่งกรุงปารีส
ยอแซฟ เถ่า เตียน (Joseph Thąo Tiěn; 5 ธันวาคม ค.ศ. 1918 – 2 มิถุนายน ค.ศ. 1954) – บาทหลวง
René Dubroux (28 พฤศจิกายน ค.ศ. 1914 – 19 ธันวาคม ค.ศ. 1959) – บาทหลวงคณะมิสซังต่างประเทศแห่งกรุงปารีส
Louis Leroy (8 ตุลาคม ค.ศ. 1923 – 18 เมษายน ค.ศ. 1961) – บาทหลวงคณะธรรมทูตแห่งมารีนิรมล
Michel Coquelet (18 สิงหาคม ค.ศ. 1931 – 20 เมษายน ค.ศ. 1961) – บาทหลวงคณะธรรมทูตแห่งมารีนิรมล
Vincent l'Hénoret (12 มีนาคม ค.ศ. 1921 – 11 พฤษภาคม ค.ศ. 1961) – บาทหลวงคณะธรรมทูตแห่งมารีนิรมล
Noël Tenaud (11 พฤศจิกายน ค.ศ. 1904 – 27 เมษายน ค.ศ. 1961) – บาทหลวงคณะมิสซังต่างประเทศแห่งกรุงปารีส
ยอแซฟ อุทัย พงศ์ภูมิ (ค.ศ. 1933 – 27 เมษายน ค.ศ. 1961) – ฆราวาสและครูคำสอนชาวไทย
Marcel Denis (8 กรกฎาคม ค.ศ. 1919 – 31 กรกฎาคม ๕.ศ. 1961) – บาทหลวงคณะมิสซังต่างประเทศแห่งกรุงปารีส
Jean Wauthier (22 มีนาคม ค.ศ. 1926 – 16 ธันวาคม ค.ศ. 1967) – บาทหลวงคณะธรรมทูตแห่งมารีนิรมล
Lucien Galan (9 ธันวาคม ค.ศ. 1921 – 12 พฤษภาคม ค.ศ. 1968) – บาทหลวงคณะมิสซังต่างประเทศแห่งกรุงปารีส
ทอมัส คำเผื่อน อินธิราช (Thomas Khampheuane Inthirath; พฤษภาคม ค.ศ. 1952 – 12 พฤษภาคม ค.ศ. 1968) – ฆราวาส
Joseph Boissel (20 ธันวาคม ค.ศ. 1909 – 5 กรกฎาคม ค.ศ. 1969) – บาทหลวงคณะธรรมทูตแห่งมารีนิรมล
ลูกา ใส (ค.ศ. 1938 – 7 มีนาคม ค.ศ. 1970) – ฆราวาสและครูคำสอน
Maisam Pho Inpèng (ค.ศ. 1934 – 7 มีนาคม ค.ศ. 1970) – ฆราวาส
== อ้างอิง ==
บุคคลที่เสียชีวิตในคริสต์ศตวรรษที่ 20
บุญราศี
มรณสักขีคาทอลิก
ศาสนาในประเทศลาว
รางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม

รางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่ผู้อำนวยการสร้างภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย เวลาในขวดแก้ว คือภาพยนตร์เรื่องแรกที่ได้รับรางวัลนี้
==ผู้ได้รับรางวัลและผู้เข้าชิง==
===ทศวรรษ 2530===
===ทศวรรษ 2540===
===ทศวรรษ 2550===
===ทศวรรษ 2560===
==อ้างอิง==
ภาพยนตร์ยอดเยี่ยม
รางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม

รางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่ผู้กำกับภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย หม่อมเจ้าชาตรีเฉลิม ยุคล ได้รับรางวัลจากการกำกับภาพยนตร์ คนเลี้ยงช้าง (2534)







==ผู้ได้รับรางวัลและผู้เข้าชิง==
==ผู้ได้รับรางวัลและผู้เข้าชิงมากกว่าหนึ่งครั้ง==
==อ้างอิง==
ผู้กำกับ
สหพันธ์คนหูหนวกโลก

สหพันธ์คนหูหนวกโลก (World Federation of the Deaf; อักษรย่อ: WFD) เป็นองค์การนอกภาครัฐระหว่างประเทศซึ่งทำหน้าที่เป็นองค์การสูงสุดสำหรับสมาคมแห่งชาติของคนหูหนวก โดยมุ่งเน้นที่คนหูหนวกที่ใช้ภาษามือและครอบครัวรวมถึงเพื่อนของพวกเขา สหพันธ์คนหูหนวกโลกมีวัตถุประสงค์เพื่อส่งเสริมสิทธิมนุษยชนของคนหูหนวกทั่วโลก โดยทำงานอย่างใกล้ชิดกับสหประชาชาติ (ซึ่งมีสถานะเป็นที่ปรึกษา) และหน่วยงานต่าง ๆ ของสหประชาชาติ เช่น องค์การแรงงานระหว่างประเทศ (ILO) และองค์การอนามัยโลก (WHO) นอกจากนี้ สหพันธ์คนหูหนวกโลกยังเป็นสมาชิกของพันธมิตรความพิการระหว่างประเทศ (IDA)
คณะกรรมการ 11 คนในปัจจุบันเป็นคนหูหนวกทั้งหมด ซึ่งมีสำนักงานตั้งอยู่ที่เมืองเฮลซิงกิ ประเทศฟินแลนด์
== จุดมุ่งหมายและวัตถุประสงค์ ==
ในปัจจุบัน เน้นในขอบเขตต่อไปนี้:
ปรับปรุงสถานะภาษามือประจำชาติ
การศึกษาที่ดีขึ้นสำหรับคนหูหนวก
ปรับปรุงการเข้าถึงข้อมูลและบริการ
ปรับปรุงสิทธิมนุษยชนสำหรับคนหูหนวกในประเทศกำลังพัฒนา
ส่งเสริมการจัดตั้งองค์กรหูหนวกที่ไม่มีอยู่ในปัจจุบัน
== อ้างอิง ==
== แหล่งข้อมูลอื่น ==
วัฒนธรรมคนหูหนวก
องค์การที่ก่อตั้งในปี พ.ศ. 2494
โปเกมอน เดอะมูฟวี่ ตอน ความแค้นของมิวทู

โปเกมอน เดอะมูฟวี่ ตอน ความแค้นของมิวทู  เป็นภาพยนตร์โปเกมอนเดอะมูฟวี่ที่ภาคแรก ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 18 กรกฎาคม พ.ศ. 2541
== เรื่องย่อ ==
== ตัวละคร ==
== เพลงประกอบ ==
== อ้างอิง ==
== แหล่งข้อมูลอื่น ==
ภาพยนตร์อนิเมะที่ออกฉายในปี พ.ศ. 2541
ภาพยนตร์ภาษาญี่ปุ่น
ภาพยนตร์ญี่ปุ่น
ภาพยนตร์โดยโตโฮ
ภาพยนตร์โปเกมอน
ภาพยนตร์อนิเมะที่มีผลต่อเนื้อเรื่องหลัก
คลีนแบนดิต

คลีนแบนดิต (Clean Bandit) เป็นวงดนตรีอิเล็กทรอนิกส์อังกฤษ ก่อตั้งที่เคมบริดจ์ในปี ค.ศ. 2008 วงประกอบด้วยสมาชิกคือ เกรซ แชตโต และ 2 พี่น้อง แจ็ก และลู้ก แพตเตอร์สัน ซิงเกิ้ลในปี ค.ศ. 2011 ของวง "Mozart's House" ขึ้นชาร์ตอันดับ 17 ในยูเคซิงเกิลส์ชาร์ตเมื่อตอนออกขายอีกครั้งในปี ค.ศ. 2013 จากนั้นเดือนมกราคม ค.ศ. 2014 พวกเขาสามารถมีซิงเกิ้ลอันดับ 1 ครั้งแรกกับซิงเกิ้ล "Rather Be" ที่ได้เจสส์ กลินน์ มาร่วมร้อง โดยได้รับอิทธิพลจากดนตรีคลาสสิกและดนตรีแดนซ์ ยังสามารถไต่ชาร์ตที่อันดับ 10 บนบิลบอร์ดฮอต 100
ในปี ค.ศ. 2015 "Rather Be" ยังได้รับรางวัลแกรมมีสาขาบันทึกเสียงดนตรีเต้นรำยอดเยี่ยม ซิงเกิ้ลในปี ค.ศ. 2016 "Rockabye" ที่ได้แร็ปเปอร์ ฌอน พอลและนักร้องแอน-มารี ขึ้นอันดับ 1 ในสหราชอาณาจักร เป็นซิงเกิ้ลที่ 2 ของวง ยังเป็นซิงเกิ้ลอันดับ 1 ในช่วงคริสต์มาส 2016 ครองอันดับ 1 ติดต่อกัน 7 อาทิตย์ เพลงนี้ยังสามารถขึ้นอันดับ 9 ในอเมริกา คลีนแบนดิตมียอดขายซิงเกิ้ลมากกว่า 13 ล้านชุด และอัลบั้มขายได้มากกว่า 1.6 ล้านชุดทั่วโลก
== อ้างอิง ==
กลุ่มดนตรีป็อปสัญชาติอังกฤษ
ผู้ที่ได้รับรางวัลแกรมมี
กลุ่มดนตรีจากลอนดอน
บะละมี่นทีน

บะละมี่นทีน หรือ บะละมี่นดีน (ဗလမင်းထင်) เป็นแม่ทัพที่มีชื่อเสียงระหว่างสงครามจีน-พม่า เขาเป็นแม่ทัพคู่บารมีอีกคนหนึ่งของพระเจ้ามังระ เป็นนายทหารผู้ยิ่งใหญ่หนึ่งใน 68 ทหารผู้กล้าหาญที่ร่วมกันสถาปนาราชวงศ์โก้นบอง ผู้ซึ่งพระเจ้ามังระให้ความสำคัญไม่แพ้อะแซหวุ่นกี้ โดยให้เขาเป็นผู้รักษาเมืองก้องโตน เมืองหน้าด่านที่เป็นเสมือนหัวใจแห่งราชวงค์โก้นบองจากจักรวรรดิต้าชิง
===ผู้เป็นดั่งปราการแห่งราชวงศ์โก้นบอง===
หากอะแซหวุ่นกี้คือคมดาบที่พระเจ้ามังระไว้ใจมากที่สุด บะละมี่นทีนก็เปรียบเสมือนโล่ที่พระเจ้ามังระโปรดปรานมากที่สุด เขาได้รับการยกย่องจากการใช้กำลังทหารที่น้อยกว่ามาก ต้านทานการบุกของกองทัพต้าชิงได้ถึง 4 ครั้งระหว่างปี ค.ศ. 1765–1769 จนเป็นที่เลื่องลือ โดยในการบุกครั้งที่ 3 ของต้าชิงนั้น เขาสามารถใช้ทหาร 7,000 นาย ต้านทานการบุกของทหารต้าชิง 20,000 นายเอาไว้ได้ สุดท้ายกองทัพต้าชิงที่บุกทางเส้นนี้ต้องถอนทัพ เนื่องจากเสียหายหนักเกินกว่าจะสู้ต่อได้อีก และตลอดเวลาที่เขาอยู่รักษาเมืองก้องโตนนั้น กองทัพต้าชิงไม่เคยสามารถย่างกลายเข้ามาได้เลย นั้นเป็นอีกหนึ่งเหตุผลที่กองทัพต้าชิงไม่ประสบผลสำเร็จในการเข้าทำลายกรุงอังวะ และมีการทำสนธิสัญญาก้องโตนที่เมืองก้องโตนนี้เอง
==ดูเพิ่ม==
สงครามจีน–พม่า
==อ้างอิง==
ทหารชาวพม่า
ขุนศึกชาวพม่า
บุคคลในยุคราชวงศ์โก้นบอง
พระเจ้ามังระ
สุรเดช พินิวัตร์

สุรเดช พินิวัตร์ (เกิด 4 มีนาคม พ.ศ. 2542) ชื่อเล่น บาส เป็นนักร้องและนักแสดงชาวไทย มีชื่อเสียงจากการแสดงซีรีส์ เดือนเกี้ยวเดือน 2Moons The Series และการเป็นสมาชิกวง SBFIVE(เอสบีไฟฟ์)
==ประวัติ==
สุรเดชเกิดที่กรุงเทพมหานครฯ แต่เติบโตที่จังหวัดเชียงใหม่ มีเชื้อสายไทย อเมริกัน และจีน เขามีน้องสาว 2 คน คือ แพรไพลิน (ชื่อเล่น ปลายฝน) และณัฐกฤตา (ชื่อเล่น จีจี้) เป็นลูกพี่ลูกน้องกับชัยพล พูพาร์ต และทั้งสองคนยังเป็นหลานอาของไมเคิล พูพาร์ต
สุรเดชเคยศึกษาที่โรงเรียนมงฟอร์ตวิทยาลัยจนถึงระดับชั้นมัธยมต้น และย้ายมาศึกษาต่อที่โรงเรียนช่องฟ้าซินเซิงวาณิชบำรุงซึ่งเป็นโรงเรียนเอกชน 2 ภาษา(ไทย-จีน) แต่เมื่อเขาตัดสินใจเลิกเป็นนักกีฬาเทเบิลเทนนิสและผันตัวมาเป็นนักแสดง เขาจึงเปลี่ยนมาเข้าศึกษาในโปรแกรม GED (General Educational Development) คือ การสอบเทียบเท่าระดับมัธยมศึกษาตอนปลาย ปัจจุบันกำลังศึกษาระดับอุดมศึกษาที่คณะนิเทศศาสตร์ มหาวิทยาลัยหอการค้าไทย
เขาถนัดเล่นกีตาร์และเคยเรียนเล่นเปียโน และเคยเป็นนักกีฬาเทเบิลเทนนิสระดับเยาวชน ตัวแทนเขต 5 (ภาคเหนือ)
ณ ช่วงเวลานั้นเขาได้เข้าร่วมการแข่งขันเทเบิลเทนนิส กีฬาเยาวชนแห่งชาติ ระดับประเทศ ได้ตำแหน่งรองชนะเลิศอันดับ 2
เขามีคะแนนรวมติดเป็นหนึ่งในนักกีฬาเยาวชนทีมชาติเป็นลำดับสุดท้าย แต่ถูกเปลี่ยนตัวในภายหลัง เขาจึงตัดสินใจเปลี่ยนเส้นทางจากอาชีพนักกีฬาสู่การเป็นนักร้อง-นักแสดง
เขาเลือกที่จะลาออกจากโรงเรียนแล้วเดินทางมาที่กรุงเทพฯเพื่อเป็นนักแสดง ในช่วงแรกเขามักได้รับบท Main extra จึงยังไม่เป็นที่รู้จักมากนัก เขาใช้ชีวิตอยู่กรุงเทพฯเพียงลำพังอย่างยากลำบาก จนภายหลังเขาได้รับเลือกให้เป็นหนึ่งในนักแสดงนำในซีรีส์ 2Moons The Series (เดือนเกี้ยวเดือน) Season 1 รับบท วาโย ซึ่งเป็นผลงานที่สร้างชื่อเสียงให้เขาและเพื่อนๆนักแสดงไปทั่วเอเชีย
หลังจากนั้นเขาและเพื่อนนักแสดง 2Moons The Series อีก 4 คนได้รวมตัวกันฟอร์มวงบอยแบนด์มีชื่อวงว่าSBFIVE(เอสบีไฟฟ์) บทบาทในวงที่เขาได้รับคือเป็น Center เต้นเสริมและร้องหลัก
== ผลงาน ==
=== ละคร/ซีรีส์ ===
=== รายการวาไรตี้ ===
==== ละครโทรทัศน์จีน ====
| 2561
| Cinderella Chef
| 萌妻食神
| องค์ชาย 12
|}
===ภาพยนตร์===
===ละครเวที===
2561ขอพบในฝัน สุนทราภรณ์ เดอะมิวสิคัล (Restage)	รับบท คุณหมอ	นักแสดงรับเชิญ รอบที่ 2 รอบแสดง 17 มีนาคม 2561
=== เพลง===
=== เพลงเดี่ยว ===
===เพลงอื่นๆ===
=== มิวสิกวิดีโอ ===
===Brand Ambassador===
เถ้าแก่น้อย (Brand Ambassador South East Asia)
Friend of MCM (Thailand)
===พรีเซนต์เตอร์===
ACNOC
VOOV THAILAND
AIS One-2-Call ZEED SIM
เถ้าแก่น้อย
GSB ธนาคารออมสิน
STARGIRLS
Halls Chews
Magnolia Milky
VIVA Plus
Arabus
== รางวัล ==
== อ้างอิง ==
== แหล่งข้อมูลอื่น ==
นักแสดงชายจากเชียงใหม่
นักแสดงชายชาวไทยในศตวรรษที่ 21
ผู้มีชื่อเสียงทางโทรทัศน์ชาวไทย
บุคคลจากโรงเรียนมงฟอร์ตวิทยาลัย
พุทธศาสนิกชนชาวไทย
โบริส ชาปอชนีคอฟ

โบริส มิคาอิลโลวิช ชาปอชนีคอฟ (Бори́с Миха́йлович Ша́пошников) เป็นผู้บัญชาการทหารโซเวียต, ประธานคณะเสนาธิการทหารกองทัพแดง และจอมพลแห่งสหภาพโซเวียต
ชาปอชนีคอฟเกิดที่เมือง Zlatoust ใกล้เมืองเชเลียบินสค์ ใน Urals เขาเป็นชาวคอสแซคสาย Orenburg โดยกำเนิด ชาปอชนีคอฟเข้าร่วมกองทัพจักรวรรดิรัสเซีย ในปี 1901 และสำเร็จการศึกษาที่โรงเรียนเสนาธิการทหารนีโคลัส ในปี 1910 เขาได้รับการเลื่อนยศเป็นพันเอกระหว่างประจำการที่ Caucasus Grenadiers division ในเดือนกันยายน 1917 ระหว่างสงครามโลกครั้งที่หนึ่ง ซึ่งเป็นการเลื่อนยศเป็นเจ้าหน้าที่เป็นกรณีพิเศษ เขาสนับสนุนการปฏิวัติรัสเซีย และในเดือนพฤษภาคม 1918 ชาปอชนีคอฟเข้าร่วมกองทัพแดง
== เครื่องอิสริยากรณ์ ==
เครื่องราชอิสริยากรณ์เซนต์อันนา, ชั้นที่ 4 (26 ตุลาคม 1914), ชั้นที่ 3 พร้อมดาบ และ Bow (1915), ชั้นที่ 2 พร้อมดาบ (1 พฤศจิกายน 1916)
เครื่องราชอิสริยากรณ์เซนต์วลาดีมีร์, ชั้นที่ 4 พร้อมดาบ และ Bow (2 พฤศจิกายน 1914)
Order of Saint Stanislaus, ชั้นที่ 3 พร้อมดาบ และ Bow (22 กรกฎาคม 1916)
เครื่องอิสริยาภรณ์เลนิน 3 ครั้ง (31 ธันวาคม 1939, 3 ตุลาคม 1942, 21 กุมภาพันธ์ 1945)
เครื่องอิสริยาภรณ์ธงแดง, 2 ครั้ง (14 ตุลาคม 1921, 3 พฤศจิกายน 1944)
เครื่องอิสริยาภรณ์ซูโวรอฟ, ชั้นที่ 1 (22 กุมภาพันธ์ 1944)
เครื่องอิสริยาภรณ์ดาวแดง, 2 ครั้ง (15 มกราคม 1934, 22 กุมภาพันธ์ 1938)
เหรียญที่ระลึก "ครบรอบ 20 ปีการทำงานและรับใช้กองทัพแดง" (22 กุมภาพันธ์ 1938)
เหรียญ "สำหรับการป้องกันที่มอสโก" (1 พฤษภาคม 1944)
== อ้างอิง ==
=== บรรณานุกรม ===
ทหารชาวโซเวียตในสงครามโลกครั้งที่สอง
ทหารชาวโซเวียต
วัดประสิทธิ์โพธิ์ชัย

วัดประสิทธิ์โพธิ์ชัย สร้างเมื่อ พ.ศ. 2433 เป็นวัดที่เก่าแก่มาก เดิมชาวบ้านเรียกว่า วัดบ้านคำบง  มี พระใบ สิริจนฺโท เป็นเจ้าอาวาสรูปแรก และมีหลวงพ่อพุทธเมตตาประดิษฐานในพระอุโบสถ ซึ่งมีความศักดิ์สิทธิ์ชาวบ้านมีความเลื่อมใสและศรัทธา และยังมีวัตถุโบราณต่างๆ ของเก่าแก่คนสมัยก่อนเก็บรักษาไว้ในพิพิธภัณฑ์ ให้อนุชนรุ่นหลังได้ศึกษา และต่อมาเมื่อ พ.ศ. 2460 จึงได้ตราตั้งวัดขึ้นใหม่ชื่อว่า วัดประสิทธิ์โพธิ์ชัย นับตั้งแต่นั้นมา
ปี พ.ศ. 2538 ก็ได้แต่งตั้ง พระครูภัทรโพธิคุณ (เที่ยง ภทฺทวโร) รองเจ้าคณะอำเภอห้วยผึ้ง เป็นเจ้าอาวาส รูปที่ 19   ปัจจุบันท่านเป็นคณาจารย์พระสายกรรมฐาน จบหลักสูตรอภิธรรมบัณฑิต จังหวัดสุพรรณบุรี ที่ชาวบ้านให้ความศรัทธาและนับถือ   ปี พ.ศ. 2545 ท่านก็นำชาวบ้านคำบงบูรณปฏิสังขรณ์พระอุโบสถเก่าเป็นพระอุโบสถหลังใหม่มีพระสงฆ์จำพรรษาจำนวน 15 รูป
ปี พ.ศ. 2553 ท่านก็ได้ติดต่อกับคณะชมรมรักพระบรมพระสารีริกธาตุแห่งประเทศไทย อัญเชิญและรับพระบรมสารีริกธาตุมาจากวัดบวรนิเวศราชวรวิหาร กรุงเทพมหานคร อัญเชิญมาจากประเทศอินเดีย เนปาล ศรีลังกา มาประดิษฐานไว้ในพระอุโบสถวัดประสิทธิ์โพธิ์ชัย เพื่อให้พุทธบริษัท 4 ได้สักการบูชาเป็นพุทธานุสติ ระลึกถึงคุณของพระพุทธเจ้า พระธรรมเจ้า และพระสังฆเจ้า เป็นบุญกุศลและศิริมงคลให้เจริญรุ่งเรืองก้าวหน้าในบวรพระพุทธศาสนาต่อไป
วัดในจังหวัดกาฬสินธุ์
ราชรถปืนใหญ่

ราชรถปืนใหญ่ เป็นราชรถที่เชิญพระโกศพระบรมศพของพระมหากษัตริย์ไทย หรือพระศพของพระบรมวงศานุวงศ์ ฝ่ายหน้า ที่ทรงรับราชการทหารเมื่อครั้งดำรงพระชนม์ชีพ ซึ่งถูกใช้แทนที่พระยานมาศสามลำคาน ตามธรรมเนียมเดิม จากพระบรมมหาราชวังหรือวังของพระบรมวงศานุวงศ์พระองค์นั้น ๆ สู่พระเมรุมาศหรือพระเมรุ และแห่อุตราวัฏรอบพระเมรุมาศ 3 รอบ ซึ่งเป็นธรรมเนียมใหม่เกิดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว ในการพระราชพิธีพระราชทานเพลิงพระศพจอมพล พระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดช เมื่อปี พ.ศ. 2459 เป็นครั้งแรก ต่อมาได้ใช้ในพระราชพิธีถวายพระเพลิงพระบรมศพ พระบาทสมเด็จพระปรเมนทรมหาอานันทมหิดลและอัญเชิญมาใช้อีกครั้งในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ในวันที่ 26 ตุลาคม พ.ศ. 2560
ปัจจุบัน เก็บรักษาไว้ที่พิพิธภัณฑสถานแห่งชาติ พระนคร
== ส่วนประกอบ ==
ส่วนหน้า สำหรับใส่หีบบรรจุกระสุน
ส่วนหลัง สำหรับประดิษฐานพระบรมโกศขณะเคลื่อนรอบพระเมรุมาศ
== การเชิญพระโกศพระบรมศพและพระศพ ==
พ.ศ. 2459 เชิญพระโกศพระศพพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดช
พ.ศ. 2468 เชิญพระโกศพระบรมศพพระบาทสมเด็จพระมงกุฎเกล้าเจ้าอยู่หัว
พ.ศ. 2493 เชิญพระโกศพระบรมศพพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พ.ศ. 2560 เชิญพระโกศพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
== อ้างอิง ==
ป
พิพิธภัณฑสถานแห่งชาติ พระนคร
จารู อโสปา

จารุ อสุภะ (Charu Asopa) เป็นนักแสดงหญิงชาวอินเดีย เธอมีผลงานเด่นและโด่งดังจากการแสดงละครเรื่อง ศิวะ พระมหาเทพ ในบทบาท พระนางเรวดี บทสุปรียา/ วิชกันยา ในละครเรื่อง อายันต์ จอมขมังเวทย์ และบทธัญญา ในละครเรื่อง กอรี เทวีพิทักษ์โลก อีกด้วย
==ผลงานภาพยนตร์==
==ผลงานละครโทรทัศน์==
==อ้างอิง==
อเมริกันแวนดัล

อเมริกันแวนดัล (American Vandal) เป็นละครชุดทางโทรทัศน์แนวล้อสารคดี เผยแพร่บนเน็ตฟลิกซ์เมื่อวันที่ 15 กันยายน ค.ศ. 2017 เป็นจำนวน 8 ตอน
ละครชุดนี้ได้ดำเนินเรื่องไปที่ผลพวงของการกลั่นแกล้งภายในโรงเรียนมัธยมด้วยการวาดภาพลึงค์บนตัวรถทั้ง 27 คันจนทำให้ทรัพย์สินเสียหาย ซึ่งดีแลน มักซ์เวลล์ (จิมมี ทาโตร) ถูกกล่าวหาจากโรงเรียนว่าเป็นผู้กระทำ จนถูกไล่ออกจากโรงเรียน และได้มีการสืบสวนเหตุการณ์ดังกล่าวโดย ปีเตอร์ มัลโดนาโด (ไทเลอร์ อัลวาเรซ) เพื่อเปิดโปงความจริงว่าดีแลนเป็นผู้กระทำจริงหรือไม่
==อ้างอิง==
==แหล่งข้อมูลอื่น==
American Vandal ที่ เน็ตฟลิกซ์
รายการโทรทัศน์ภาษาอังกฤษ
ผลงานต้นฉบับของเน็ตฟลิกซ์
รางวัลเมขลา สาขานักแสดงสมทบหญิงดีเด่น

รางวัลเมขลา สาขานักแสดงสมทบหญิงดีเด่น เป็นหนึ่งในรางวัลสำคัญของงานประกาศผลรางวัลเมขลา เพื่อมอบรางวัลแก่นักแสดงหญิงที่แสดงได้อย่างโดดเด่นและดีเยี่ยมในบทสมทบจากละครโทรทัศน์ รางวัลนี้ตัดสินโดยสมาคมผู้สื่อข่าวบันเทิงแห่งประเทศไทย
==ผู้ได้รับรางวัลและผู้เข้าชิง==


===รางวัลเมขลา ครั้งที่ 1 - 23===
รางวัลเมขลา ครั้งที่ 1 - 23 สาขานักแสดงสมทบหญิงดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
===รางวัลเมขลา ครั้งที่ 24 - 25===
ในปีนี้ได้มีการแยกรางวัลเป็น 2 ประภทคือ รางวัลนักแสดงสมทบหญิงดีเด่น ประเภทยอดนิยม และ รางวัลนักแสดงสมทบหญิงดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
==อ้างอิง==
รางวัลบันเทิงไทย
รายชื่อผู้เข้าชิงรางวัลเมขลา ครั้งที่ 24 ประจำปี2554 รางวัลเมขลามหานิยมแห่งปี 
รางวัลโทรทัศน์
รางวัลเมขลา สาขานักแสดงสมทบชายดีเด่น

รางวัลเมขลา สาขานักแสดงสมทบชายดีเด่นเป็นหนึ่งในรางวัลสำคัญของงานประกาศผลรางวัลเมขลา เพื่อมอบรางวัลแก่นักแสดงชายที่แสดงได้อย่างโดดเด่นและดีเยี่ยมในบทสมทบจากละครโทรทัศน์ รางวัลนี้ตัดสินโดยสมาคมผู้สื่อข่าวบันเทิงแห่งประเทศไทย
==ผู้ได้รับรางวัลและผู้เข้าชิง==
===รางวัลเมขลา ครั้งที่ 1 - 23===
รางวัลเมขลา ครั้งที่ 1 - 23 สาขานักแสดงสมทบชายดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
===รางวัลเมขลา ครั้งที่ 24 - 25===
ในปีนี้ได้มีการแยกรางวัลเป็น 2 ประภทคือ รางวัลนักแสดงสมทบชายดีเด่น ประเภทยอดนิยม และ รางวัลนักแสดงสมทบชายดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
==อ้างอิง==
รางวัลบันเทิงไทย
รายชื่อผู้เข้าชิงรางวัลเมขลา ครั้งที่ 24 ประจำปี2554 รางวัลเมขลามหานิยมแห่งปี 
รางวัลโทรทัศน์
รางวัลชมรมวิจารณ์บันเทิง สาขานักแสดงนำชายยอดเยี่ยม

รางวัลชมรมวิจารณ์บันเทิง สาขานักแสดงนำชายยอดเยี่ยม เป็นรางวัลที่จัดเป็นประจำทุกปีโดยชมรมวิจารณ์บันเทิง เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
== ผู้เข้าชิงและผู้ได้รับรางวัล ==
== ผู้ได้รับรางวัลและผู้เข้าชิงมากกว่าหนึ่งครั้ง ==
== สถิติอายุ ==
ตุลาคม พ.ศ. 2560

ตุลาคม พ.ศ. 2560 เป็นเดือนที่ 10 ของปี พ.ศ. 2560 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
== เหตุการณ์ปัจจุบัน ==
ตุลาคม
*
มหาวิทยาลัยนอตทิงแฮมเทรนต์

มหาวิทยาลัยนอตทิงแฮมเทรนต์ (Nottingham Trent University, NTU) เป็นมหาวิทยาลัยขนาดเล็กตั้งในเขตเมืองนอตทิงแฮม มีกำเนิดจากวิทยาลัยการออกแบบนอตทิงแฮม ซึ่งตั้งเมื่อ พ.ศ. 2386 ต่อมาจึงแปรสภาพเป็นวิทยาลัยเทคนิค วิทยาลัยสารพัดช่าง และมหาวิทยาลัยในปี พ.ศ. 2488 2513 และ 2535 ตามลำดับ มหาวิทยาลัยมีที่ตั้งสามแห่งด้วยกัน คือบริเวณในเมือง บริเวณชุมชนแบรกเกนเฮิสต์ และบริเวณชุมชนคลิฟตัน
มหาวิทยาลัยประกอบด้วยสำนักวิชาทั้งหมด 8 สำนัก และสถาบันอีก 2 สถาบัน ได้แก่
สำนักวิชาสัตวศาสตร์ วิทยาศาสตร์ชนบท และวิทยาศาสตร์สิ่งแวดล้อม
สำนักวิชาสถาปัตยกรรมศาสตร์ การออกแบบ และสิ่งแวดล้อมการก่อสร้าง
สำนักวิชาศิลปกรรมศาสตร์และการออกแบบ
สำนักวิชาศิลปศาสตร์และมนุษยศาสตร์
สำนักวิชาบริหารธุรกิจนอตทิงแฮม
สถาบันศึกษาศาสตร์
สถาบันบัณฑิตศึกษา
สำนักวิชานิติศาสตร์
สำนักวิชาวิทยาศาสตร์และเทคโนโลยี
สำนักวิชาสังคมศาสตร์
== อ้างอิง ==
สถาบันอุดมศึกษาในสหราชอาณาจักร
น
กุนกุน ยุปรารี

กุนกุน ยุปการี (Gungun Uprari; เกิด 9 ธันวาคม ค.ศ. 1984) เป็นนักแสดงหญิงและเป็นนางแบบชาวอินเดีย เธอมีผลงานเด่นและโด่งดังจากการแสดงละครเรื่อง พระพุทธเจ้า มหาศาสดาโลก ในบทบาท พระนางปชาบดี และบทมหาเทวี ในละครเรื่อง ศิวะ พระมหาเทพ
==ประวัติ==
กุนกุน ยุปการี เกิดที่ลัคเนา ในรัฐอุตตรประเทศ เธอได้แต่งงานกับวิโนด ยุปการี และมีลูกสาวแล้ว ชื่อว่า ปารี
==ผลงานละครโทรทัศน์==
2008 - Bandhan Saat Janamon Ka
2010 - Rakt Sambandh
2011 - Haar Jeet
2012 - Sang Mere Dol Tu
2012 - Hongey Judaa Na Hum
2013 - พระพุทธเจ้า มหาศาสดาโลก รับบท พระนางปชาบดี
2013 - Jo Biwi Se Kare Pyaar
2015 -2017 Gangaa
2017–ปัจจุบัน - Prem Ya Paheli - Chandrakanta
2017-ปัจจุบัน - Paramavatar Shri Krishna รับบท พระนางยโสธา
== อ้างอิง ==
== แหล่งข้อมูลอื่น ==
Articles about Gungun Uprari on Times of India
นักแสดงอินเดีย
อับดุลละห์ บิน ฮะมัด อัล อัตติยาห์

อับดุลละห์ บิน ฮะมัด อัล อัตติยาห์ ( ; عبدالله بن حمد العطية; ค.ศ. 1951 – ) เป็นอดีตรองนายกรัฐมนตรีแห่งประเทศกาตาร์และหัวหน้าศาลของเอมีร์
== ชีวิตช่วงต้นและการศึกษา ==
อัตติยาห์เกิดในปี ค.ศ. 1951 หรือ 1952 ในปี ค.ศ. 1976 เขาสำเร็จการศึกษาจากมหาวิทยาลัยอเล็กซานเดรีย ประเทศอียิปต์ ด้วยวุฒิการศึกษาระดับปริญญาตรี
== ผลงานในระดับอาชีพ ==
อัตติยาห์เริ่มต้นอาชีพในปี ค.ศ. 1972 ร่วมกับกระทรวงการคลังและปิโตรเลียมแห่งประเทศกาตาร์ ตั้งแต่ปี ค.ศ. 1973 ถึง 1986 เขาดำรงตำแหน่งผู้อำนวยการด้านความสัมพันธ์ระหว่างประเทศและการประชาสัมพันธ์ที่กระทรวง ตั้งแต่ปี ค.ศ. 1986 ถึง 1989 ทำหน้าที่เป็นผู้อำนวยการสำนักงานรัฐมนตรี และจากปี ค.ศ. 1989 ถึง 1992 เป็นผู้อำนวยการสำนักงานรัฐมนตรีว่าการกระทรวงมหาดไทยและเป็นรัฐมนตรีว่าการกระทรวงการคลังและปิโตรเลียม ตั้งแต่เดือนกันยายน ค.ศ. 1992 ถึงมกราคม ค.ศ. 2011 อัตติยาห์ดำรงตำแหน่งเป็นรัฐมนตรีว่าการกระทรวงพลังงานและอุตสาหกรรม เมื่อวันที่ 12 มกราคม ค.ศ. 1999 เขายังรับผิดชอบด้านไฟฟ้าและน้ำในภาคอุตสาหกรรมเหล่านี้รวมเข้ากับกระทรวงพลังงานและอุตสาหกรรม เมื่อวันที่ 16 กันยายน ค.ศ. 2003 เขาได้รับการแต่งตั้งเป็นรองนายกรัฐมนตรีคนที่สองและเมื่อวันที่ 3 เมษายน ค.ศ. 2007 เข้าดำรงตำแหน่งรองนายกรัฐมนตรี เมื่อวันที่ 18 มกราคม ค.ศ. 2011 เขาได้รับแต่งตั้งให้เป็นหัวหน้าของอะมิรี ดีวาน ในช่วงหลังดำรงตำแหน่งรองนายกรัฐมนตรี ซึ่งช่วงดังกล่าว ตำแหน่งรัฐมนตรีว่าการกระทรวงอุตสาหกรรมและพลังงานของเขาได้รับการแทนที่โดยโมฮัมเหม็ด ซาเลห์ อัล ซาดา
ตั้งแต่ ค.ศ. 1975 อัตติยาห์เป็นผู้อำนวยการกัลฟ์เฮลิคอปเตอร์คอร์ปอเรชัน ตั้งแต่ ค.ศ. 1987 ถึง 1995 เขาดำรงตำแหน่งรองประธานคิวเทล ตั้งแต่ ค.ศ. 1986 เป็นสมาชิกของคณะกรรมการบริษัทกัลฟ์แอร์เวย์สคอร์ปอเรชัน และตั้งแต่ปี ค.ศ. 1992 เป็นผู้อำนวยการกาตาร์ปิโตรเลียม
เมื่อวันที่ 23 พฤศจิกายน ค.ศ. 1993 อัตติยาห์ได้รับเลือกเป็นประธานโอเปก และเป็นสมาชิกคณะกรรมการโควตาของโอเปก เมื่อวันที่ 30 มิถุนายน ค.ศ. 2009 ในการประชุมรัฐมนตรีครั้งที่แปด ของกลุ่มประเทศผู้ส่งออกแก๊ส ณ กรุงโดฮา เขาได้รับเลือกให้เป็นประธานขององค์กร แม้ว่ากลุ่มประเทศผู้ส่งออกแก๊สได้เห็นโดยผู้เชี่ยวชาญบางคนในฐานะที่เป็นความพยายามในการจัดทำ 'แก๊ส-โอเปค' อัตติยาห์ก็ไม่ยอมรับการรวมกลุ่มเพื่อผูกขาดทางธุรกิจที่เหมือนกับโอเปก
ในปี ค.ศ. 2011 อัตติยาห์ได้รับการแต่งตั้งเป็นหัวหน้าของอดีตเอมีร์ ฮะมัด อัษษานี และเป็นประธานการควบคุมดูแลและความโปร่งใสแห่งประเทศกาตาร์
ในช่วงการประชุมการเปลี่ยนแปลงสภาพภูมิอากาศของสหประชาชาติประจำปี พ.ศ. 2555 ที่กรุงโดฮา อัตติยาห์ได้ทำหน้าที่เป็นประธาน
=== รางวัลที่ได้รับ ===
ในปี ค.ศ. 2007 สำนักข่าวกรองบริติชปิโตรเลียมในกรุงลอนดอนได้เลือกอัตติยาห์เป็นผู้ชายแห่งปี ในสาขาการพัฒนาอุตสาหกรรมไฮโดรคาร์บอน
== ชีวิตส่วนตัว ==
อัตติยาห์แต่งงานและมีลูกหกคน ความสนใจของเขาคือการอ่านหนังสือ, ตกปลา และวิทยุสื่อสาร
== อ้างอิง ==
== แหล่งข้อมูลอื่น ==
รมต.น้ำมันกาตาร์เผยโอเปกยังไม่ปรับกำลังการผลิต - thairath.co.th 
รัฐมนตรีว่าการกระทรวงพลังงาน
บุคคลในอุตสาหกรรมปิโตรเลียม
รัฐมนตรีกาตาร์
เนเมียวสีหตู

เนเมียวสีหตู (နေမျိုးစည်သူ, ) นับเป็นผู้ชำนาญการรบแบบจรยุทธที่เก่งกาจที่สุดผู้หนึ่งของพม่า โดยพระเจ้ามังระเห็นถึงความสามารถในด้านนี้ของเขา และเลือกใช้งานเขาเพื่อก่อกวนแนวหลังของต้าชิง ซึ่งเนเมียวสีหตูก็สามารถทำผลงานได้เป็นอย่างดี จนทำให้กองทัพต้าชิงต้องลำบากทุกครั้งที่เจอเขา เนเมียวสีหตูนับเป็นอีกหนึ่งหัวใจสำคัญที่อยู่เบื้องหลังชัยชนะทุกครั้งของพม่า และทุกความพ่ายของต้าชิงจะต้องมีเขาอยู่ด้วยตลอด

==ปกป้องกรุงอังวะ==
พระเจ้ามังระได้แต่งตั้งเขาให้เป็นผู้รับศึกกับต้าชิง จากการรุกรานในครั้งที่หนึ่งปี (พ.ศ. 2308–09) และครั้งที่สองระหว่างปี (พ.ศ. 2309–10) ซึ่งเนเมียวสีหตูได้แสดงความสามารถด้านจรยุทธของเขาให้เป็นที่ประจักษ์ สามารถคำนวณเวลาการซุ่มโจมตีได้อย่างแม่นยำ ประกอบความชำนาญในภูมิประเทศ ทำให้การโจมตีในเวลากลางคืนของเขามีประสิทธิภาพ จนกองทัพต้าชิงต้องคอยพะวงหลังทุกครั้งที่เจอเขา อีกทั้งยังสามารถประสานงานกับบาลามินดินได้เป็นอย่างดี ทำให้กองทัพต้าชิงที่บุกมาในครั้งที่หนึ่งและสองนั้นพ่ายแพ้กลับไป
==ผู้อยู่เบื้องหลังชัยชนะ==
ส่วนในการบุกครั้งที่ 3 และ 4 ของต้าชิงนั้น เขาอยู่ภายใต้สังกัดของอะแซหวุ่นกี้แม่ทัพใหญ่ของพระเจ้ามังระ โดยอะแซหวุ่นกี้มักจะให้เขาทำหน้าที่หาเสบียงฝ่ายตรงข้ามเพื่อทำลาย และหายเข้าป่าซึ่งเป็นการรบแบบที่เขาถนัด เนเมียวสีหตูนับเป็นแม่ทัพฝีมือดีอีกคนของราชวงศ์โก้นบองที่มีบทบาทสำคัญต่อชัยชนะในการศึกทุกครั้งของพม่า
===กองกำลังพิเศษแห่งอังวะ===
โดยเฉพาะการบุกครั้งที่ 3 ของจีนนั้นสร้างความลำบากให้แก่กองทัพพม่าเป็นอย่างมาก เนื่องจากหมิงรุ่ยเป็นผู้เจนจบในพิชัยสงครามเขาเคลื่อนกองทัพอย่างระมัดระวังตลอดการทำศึก นั้นทำให้แม้แต่อะแซหวุ่นกี้เองก็ยากที่จะใช้กลอุบายเอาชนะเขาได้ ในขณะนั้นเองพระเจ้ามังระได้ตัดสินใจ ส่งกองกำลังพิเศษของพระองค์ออกไปทัพหนึ่ง นำโดยเนเมียวสีหตู, เต็งจามินกองมีจุดประสงค์เพื่อทำสงครามกองโจรกับหมิงรุ่ย ซึ่งทั้ง2 ก็สามารถทำผลงานได้อย่างน่าทึ่ง แม้เขาจะมีกองทัพไม่ถึง1พันนาย แต่ก็สามารถปั่นป่วนกองทัพนับหมื่นของหมิ่งรุ่ยจนไม่สามารถเคลื่อนที่ได้สะดวก อีกทั้งยังสามารถตัดกำลังบำรุงของฝ่ายจีนที่ส่งมากจากแสนหวีได้อย่างมีประสิทธิภาพ จนกองทัพของหมิงรุ่ยที่บุกลึกเข้ามาเริ่มอดอาหาร นั้นทำให้ผลของสงครามเริ่มเปลี่ยนไป ชื่อเสียงของเนเมียวสีหตู, เตงจามินกอง และพระเจ้ามังระที่พลิกสถานการณ์ให้ฝ่ายอังวะในครั้งนั้นจึงเป็นที่เลื่องลือขึ้นมา ก่อนที่อะแซหวุ่นกี้และพระเจ้ามังระจะรวมกำลังกันเผด็จศึกต้าชิงได้อย่างเด็ดขาดในยุทธการเมเมียว
==บั้นปลาย==
เนเมียวสีหตูเป็นอีกหนึ่งขุนพลเอกของพระเจ้ามังระ ที่ถูกปลดทิ้งจากตำแหน่งหลังการสวรรคตของพระองค์ พร้อมๆกับอะแซหวุ่นกี้, เนเมียวสีหบดี และหายไปจากหน้าประวัติศาสตร์ของพม่า บ้างก็ว่าถูกประหารทิ้งหลังจากถูกถอดยศได้ไม่นาน
==อ้างอิง==
Kyaw Thet (1962). History of Burma (in Burmese). Yangon: University of Rangoon Press. pp. 310–318.
Jump up ^ Lt. Gen. Sir Arthur P. Phayre (1883). History of Burma (1967 ed.). London: Susil Gupta. pp. 194–199.
Htin Aung, Maung (1967). A History of Burma. New York and London: Cambridge University Press.
ทหารชาวพม่า
ขุนศึกชาวพม่า
บุคคลในยุคราชวงศ์โก้นบอง
พระเจ้ามังระ